**dalta lacrimii**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“dacă vrei să mă faci să plâng, trebuie mai întâi să-ţi vină să plângi ţie însuţi”

Horaţiu

incapabili să fim

paraleli

timp şi spaţiu

ne-mpletim

într-un vers

şi-l urâm pe Horaţiu

incapabil să-ntorci minutarul

bei emoţia calm

dar paharul

mi-l întinzi

sorb din el bucuria

împărţită la doi

poezia

se prelinge otrava din cană

rană

peste gura tăcută a lumii

ochii

s-au închis peste suflete oarbe

vina

e o lamă de plug

ce răsfrânge

lumina

te port în fiinţa mea toată

câteodată

îmi promit c-am să merg mai departe

carte

timpul meu file albe ca viaţa

trupul zvelt

mai subţire ca aţa

îl cuprinzi între braţele tale

trec prin noi

partituri similare

lângă tine e sfântă răbdarea

dalta lacrimii

mângâie sarea

te iubesc ca pe-o ultimă carte

dinainte de moarte

\*\*\*

amândoi portativ

cheia sol o rotim

înainte puțin

nu ne pasă că-i gri

toamna

sunt goi

îngerii morții

trec printre ploi

peste morminte

cu versul din noi

aprind curcubeul

cu buze oliv

nu poartă veşminte

mă ceartă secunda

mai cere răspuns

îmi lasă pe masă

nectar în pocal

să fie otravă

să fie cuțit

verona-i aproape

iar will n-a murit

te simt ca pe-o boală

mă dori uneori

îmi place durerea

provoacă fiori

e lungă

subțire

și sânul e crud

ce boală e asta

e dulce și-asud

mă doare distanța

o lacrimă

trei

și dalta îmi sapă obrazul

scântei

culeg iar în palmă

le-aştern dacă vrei

în poala madonei

sub lacrimi de tei

liliana trif ioan grigoraș